OpenLLM-France/wikimedia huggingface dataset:
# Bandera d'Òrrius

La bandera oficial d'Òrrius té la següent descripció:
    Bandera apaïsada, de proporcions dos d'alt per tres de llarg, blau clar, amb una aspa plena blanca de gruix 1/8 de l'alçària del drap i dues palmes grogues, cadascuna d'alçària 1/2 de la del drap i amplària 1/12 de la llargària del mateix drap, la primera centrada a 1/16 de la vora de l'asta i la segona centrada a 1/16 de la vora del vol.
Va ser aprovada el 16 de març de 2005 i publicada en el DOGC el 19 d'abril del mateix any amb el número 4366.

## Vegeu també

* Escut d'Òrrius
* Escuts i banderes del Maresme

## Referències

* ↑ «RESOLUCIÓ GAP/1055/2005, de 16 de març, per la qual es dóna conformitat a l'adopció de la bandera del municipi d'Òrrius.» (pdf). DOGC num. 4366, 19-04-2005. [Consulta: 21 juliol 2010].
# KF Vëllaznimi Gjakovë

El Klubi i Futbollit Vëllaznimi Gjakovë és un club de futbol professional de la ciutat de Gjakovë, a Kosovo. Fou conegut amb la forma serbo-croata del nom FK Vlaznimi Đakovica.
Destacà durant les dècades de 1960, 70 i 80 on fou nombrosos cops campió regional de lliga i copa.

## Palmarès

* Kupa e Kosovës:
** 1984-85, 1986-87, 1987-88, 2007-08
* Lliga de la Província de Kosovo:
** 1967-68, 1968-69, 1969-70, 1970-71, 1973-74, 1979-80, 1981-82, 1985-86, 1989-90

## Referències

* ↑ «Kosovo - List of Champions». RSSSF.
* ↑ Pandovski, Fatjon. «Kosovo - List of Cup Winners». RSSF, 12-06-2009. [Consulta: 24 gener 2010].
# Arrel quadrada de 3

L'arrel quadrada de 3 és l'únic nombre positiu que multiplicat per si mateix dona 3. Es denota com ${\sqrt {3}}$. El seu valor numèric amb deu xifres decimals és:
    ${\sqrt {3}}\approx 1,7320508075\dots$
L'arrel quadrada de 3 és un nombre irracional. També es coneix com la constant de Teodor, en honor del filòsof grec Teodor de Cirene.

## Geometria

Si es té un triangle equilàter de costat la unitat, i es traça una bisectriu qualsevol, s'obtenen dos triangles que tenen com a hipotenusa 1, i els catets de 1/2 i √3/2 respectivament. D'aquí es té que la tangent de l'angle de 60º (o π/3) sigui igual a l'arrel de 3.
Aquesta és també la distància entre els dos costats paral·lels d'un hexàgon regular de costat la unitat, com es mostra en el dibuix.
L'arrel de 3 també és igual a la diagonal interior d'un cub els costats del qual tinguin com a mesura la unitat. Això pot ser demostrat mitjançant el teorema de Pitàgores de la següent manera:
Com que els costats d'una de les bases del cub també formen triangles rectangles, llavors podem obtenir la mesura de la diagonal de la cara mitjançant el teorema de Pitàgores:
    $1^{2}+1^{2}=d^{2}\,\!$;
    $d={\sqrt {2}}$
Ara considerarem el triangle que té com a catets la diagonal de la cara i una aresta del cub. La hipotenusa d'aquest triangle rectangle serà la diagonal interna del cub. El seu valor també el podrem conèixer mitjançant el teorema de Pitàgores.
    $1^{2}+({\sqrt {2}})^{2}=x^{2}$;
    $x={\sqrt {3}}$
Quedant, doncs, demostrat que la diagonal interior d'un cub que té la unitat com a mesura de l'aresta, és igual a l'arrel quadrada de 3.

## Trigonometria

De manera natural sorgeix l'arrel quadrada de 3 en el sinus de l'angle de 60º; i complementàriament en el cosinus de 30º. També usant la circumferència goniomètrica apareix l'arrel quadrada de 3 en definir el sinus i el cosinus de 120º i 240º. A més, en el pla complex les arrels cúbiques complexes d'1 també comporten l'arrel de 3.

## Irracionalitat

La irracionalitat de l'arrel quadrada de 3 es pot demostrar mitjançant un argument semblant al que s'utilitza per demostrar la irracionalitat de l'arrel quadrada de dos. Es fonamenta en la reducció a l'absurd.
Es parteix de la hipòtesi que l'arrel de 3 és un nombre racional, i que per tant es compleix que:
    ${\sqrt {3}}={\frac {p}{q}}\quad \rightarrow \quad 3={\frac {p^{2}}{q^{2}}}\quad \rightarrow \quad 3q^{2}=p^{2}$
essent p i q nombres primers entre ells. Llavors, si p² és múltiple de 3, també p ho ha de ser, per tant:
    $p=3r\quad \rightarrow \quad 3q^{2}=9r^{2}\quad \rightarrow \quad q^{2}=3r^{2}$
i per tant, es té que també q és múltiple de 3, fet que contradiu la premissa principal segons la qual p i q eren primers entre ells.

## Vegeu també

* Arrel quadrada
* Arrel quadrada de 2

## Referències

* ↑ (successió A002194 a l'OEIS)

## Enllaços externs

* Provar que l'arrel quadrada de 3 és irracional Arxivat 2008-12-16 a Wayback Machine. (en inglés)
* Weisstein, Eric W., «Constante de Theodorus» a MathWorld (en anglès).
# Madisonville (Tennessee)

Madisonville és una població dels Estats Units a l'estat de Tennessee. Segons el cens del 2000 tenia 3.939 habitants.

## Demografia

Segons el cens del 2000, Madisonville tenia 3.939 habitants, 1.671 habitatges, i 1.066 famílies. La densitat de població era de 261,3 habitants/km².
Dels 1.671 habitatges en un 27,6% hi vivien nens de menys de 18 anys, en un 46,4% hi vivien parelles casades, en un 13,8% dones solteres, i en un 36,2% no eren unitats familiars. En el 32% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,86.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Madisonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Madisonville». American Fact Finder. Oficina del Cens dels Estats Units, 12-01-2010.
# Lo Tossalet (la Pobla de Segur)

Lo Tossalet és una muntanya de 1.411,1 metres d'àltitud, termenal entre els municipis de Baix Pallars (antic terme de Montcortès de Pallars), al Pallars Sobirà, i la Pobla de Segur, al Pallars Jussà. Lo Tossalet és al sud del Roc de Sant Aventí i al nord-oest del poble de Montsor.

## Enllaços externs

* Institut Cartogràfic de Catalunya
# Nectophryne

Nectophryne és un gènere d'amfibis de la família dels bufònids que es troba a l'Àfrica Occidental.

## Taxonomia

* Nectophryne afra
* Nectophryne batesii

## Referències

* IUCN (anglès)
# Saleeïta

La saleeïta és un mineral de la classe dels fosfats que pertany al grup de l'autunita. Va ser descoberta l'any 1932 a la mina Shinkolobwe, Katanga, República Democràtica del Congo, sent anomenada així per Jacques Thoreau i Johannes F. Vaes en honor del belga Achille Salée (1883-1932), mineralogista i professor de la Universitat Catòlica de Lovaina.

## Característiques

És un uranil-fosfat hidratat de magnesi amb fórmula Mg(UO₂)₂(PO₄)₂·10H₂O. Degut a la seva composició d'urani és radioactiva. La seva estructura molecular consisteix en fulls de uranilofosfat entre les que es localitzen ions de magnesi i molècules d'aigua; els ions Mg$^{2+}$ estan octaedricament coordinats amb sis de cada deu molècules d'aigua de la intercapa, però no amb les altres 4 molècules d'aigua. És extreta juntament amb altres minerals de l'urani com a mena d'aquest estratègic element. Per la seva alta radioactivitat ha de ser manipulada i emmagatzemada amb els adequats protocols.
Segons la classificació de Nickel-Strunz, la saleeïta pertany a «08.EB: Uranil fosfats i arsenats, amb ràtio UO₂:RO₄ = 1:1» juntament amb els següents minerals: autunita, heinrichita, kahlerita, novačekita-I, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasaleeita, metauranocircita, metauranospinita, metaheinrichita, metakahlerita, metakirchheimerita, metanovačekita, metatorbernita, metazeunerita, przhevalskita, meta-lodevita, abernathyita, chernikovita, meta-ankoleita, natrouranospinita, trögerita, uramphita, uramarsita, threadgoldita, chistyakovaita, arsenuranospathita, uranospathita, vochtenita, coconinoita, ranunculita, triangulita, furongita i sabugalita.

## Formació i jaciments

És un mineral de formació secundària que apareix a la zona d'oxidació de jaciments de minerals de l'urani polimetàl·lics d'alteració hidrotermal, així com en roques sedimentàries, disseminat en roca arenisca contenint carnotita. Sol trobar-se associada a altres minerals com: torbernita, autunita, zeunerita, bassetita, dewindtita, sabugalita, fosfuranilita o dumontita.

## Referències

* ↑ «Saléeite» (en anglès). Mindat. [Consulta: 1r abril 2015].
* ↑ «Autunite Group» (en anglès). Mindat. [Consulta: 1r abril 2015].
# Barbut carapelat de Vernay

El barbut carapelat de Vernay (Gymnobucco vernayi) és una espècie d'ocell de la família dels líbids (Lybiidae) que habita els boscos de l'oest d'Angola. Ha estat considerat una subespècie del barbut carapelat calb.
# KG Club

El Karangahape Road Girls' Club o Kamp Girls' Club, conegut simplement com a KG Club, va ser un centre comunitari destacat de la ciutat d'Auckland, considerat un dels primers clubs lèsbics de la història de Nova Zelanda.

## Història

El KG Club va ser fundat l'any 1972 per un grup de dones, d'entre les quals Raukura Te Aroha "Bubs" Hetet. En una entrevista posterior, Hetet va assenyalar que aleshores hi havia una comunitat lesbiana important a Auckland, però que no tenia un espai de reunió clar, així que es va decidir de constituir el KG Club.
Originalment, el club se situava al número 200 de Karangahape Road, en un edifici que abans havia servit com a perruqueria. Tanmateix, el club va canviar d'ubicació diverses vegades per problemes financers i de llicències de begudes alcohòliques. Entre d'altres, va estar en els carrers de Saint Kevin's Arcade, Beach Road i Albert Street.
En aquella època, les lleis de Nova Zelanda impedien que les dones obtinguessin llicències de venda d'alcohol, amb la qual cosa gran part del comerç realitzat pel KG Club era il·legal i el local va ser objecte de diverses batudes policials. Per culpa d'això, el 1978 va tancar a Beach Road i el 1979 finalment el club va ser liquidat, també a causa d'un deute de 3800$ de l'organització.
El KG Club era majoritàriament autogestionat per voluntàries i al llarg dels anys va acollir diverses trobades i tallers comunitaris, com ara classes de formació per a dones, casaments no oficials, esdeveniments de cinema i música i debats sobre qüestions com el racisme, la criança i els problemes dels maoris i els altres pobles indígenes de les Illes Pacífiques. Tot i ser-ne cofundadora, Hetet va expressar la seva decepció per la política no-mixta «només per a dones» adoptada de vegades pel KG Club, perquè pensava que així s'excloïa moltes de les seves amistats queers, que no eren dones.
El club va tancar el 1985. Posteriorment, el Charlotte Museum Te Whare Takatāpuhi-Wāhine o Aotearoa, un museu d'història lèsbic d'Auckland, va prendre el nom de dues membres del KG Club, Charlotte Prime i Charlotte Smith.

## Referències

* 1 2 Laurie, Alison. «Lesbian lives - Early meeting places». Te Ara, 05-05-2011. [Consulta: 11 December 2023].
* 1 2 Laurie, Alison Journal of Lesbian Studies, 14, 4, 2010, pàg. 381–400. DOI: 10.1080/10894161003677091.
* 1 2 3 Voit, Frederike. «"This was Paradise": The Rise of Queer Public Spaces in Central Auckland». Auckland History Initiative, 30-04-2023. [Consulta: 11 December 2023].
* 1 2 (tesi). Thesis, 2017.
* ↑ Buxton, Sarah Women's Studies Journal, 34, 1, 2020, pàg. 59–67.
* ↑ Saphira, Miriam. «Charlotte Museum Trust». NZHistory. [Consulta: 11 December 2023].

## Enllaços externs

* Fotografies del KG Gay Ball (1974) de Fiona Clark
# Laguna Colorada

La Laguna Colorada és una llacuna situada dins de la Reserva nacional de fauna andina Eduardo Avaroa, a la província de Sud Lípez de Bolívia, l'altiplà potosí a prop de la frontera amb Xile, a 4.560 msnm. Té unes dimensions màximes de 10,7 km de llarg per 9,6 km d'ample amb una superfície de 60 km² i una profunditat mitjana de 35 cm.
Aquesta considerada una llacuna de tipus alt andina-salina, a més conté illes de bòrax als sectors nord-est i sud-est. La coloració vermella de les seves aigües és a causa dels pigments de les algues flagel·lades, els tons de l'aigua van variant al llarg del dia en funció de l'exposició al sol i el vent, i van de marrons fins a roigs intensos.
Són un lloc de cria per als flamencs de tres espècies diferents (jamesis, andinus i chilensis), aus migratòries que es compten per milers a les seves aigües riques en minerals. La llacuna té una costa de 35 km.
Al sud, just a la frontera amb Xile, hi trobem el pic del volcà Licancabur, a 5.921 m d'altitud, a la vora de la Laguna Verde.

## Referències

* 1 2 «La Reserva Nacional de Fauna Andina Eduardo Avaroa cumple 47 años de creación» (en castellà). Ministeri de Medi Ambient i Aigua de Bolívia, 13-12-2020. [Consulta: 14 febrer 2021].
* 1 2 3 «Reserva Nacional de Fauna Andina Eduardo Avaroa» (en castellà). Biobol.org, 22-12-2017. [Consulta: 14 febrer 2021].
# Asociación Deportiva Municipal Liberia

La Asociación Deportiva Municipal Liberia és un club costa-riqueny de futbol de la ciutat de Liberia.
Va ser fundat el 1977, quatre anys després del Guanacasteca, i ascendí a primera divisió el 2001. El 2007 adoptà el nom Liberia Mía. El 2009 guanyà la lliga. i un any més tard esdevingué Águilas Guanacastecas. L'estiu de 2011 s'anomenà Los Coyotes del Municipal Liberia.

## Palmarès

* Lliga costa-riquenya de futbol:
** Verano 2009
* Segona Divisió:
** 2000-01, 2014-15

## Referències

* ↑ Costa Rica – Foundation Dates of Clubs – RSSSF
* ↑ Liberia le celebra a su equipo Arxivat 2015-02-21 a Wayback Machine. – UNAFUT (castellà)
* ↑ Liberia 2 – Ramonense 1 - Ante un gran rival, Liberia se adjudicó el cetro Arxivat 2021-03-05 a Wayback Machine. – Nación (castellà)
* ↑ Mario Sotela adquiere Liberia Arxivat 2021-03-05 a Wayback Machine. – Nación (castellà)
* ↑ La “Ciudad Blanca” no durmió – Al Día (castellà)
* ↑ Son “águilas” – Al Día (castellà)
* ↑ Se llamarán ‘Coyotes' Liberia volverá a tener un equipo, pero en Segunda – Nación (castellà)
* ↑ «Costa Rica - List of champions». RSSSF. [Consulta: 9 febrer 2019].
* ↑ Costa Rica – List of Second Division Champions – RSSSF
# Maikel

Miguel Ángel García Laparra (Barcelona, 16 de novembre de 1961), que firma els seus dibuixos com a Maikel, és un historietista, il·lustrador i director de publicacions català.
Va començar a publicar a les revistes infantils d'Edicions B com Mortadelo dibuixant sèries com Els Especialistes SL. Sèrie que va ser recopilada en un llibre de la Col·lecció Olé ! Després del tancament d'aquestes revistes, va entrar a treballar per Edicions El Jueves. A la revista El Jueves realitza des de 1990 la sèrie Seguridasosiá, ambientada en un hospital. Va ser també director de la revista Puta mili entre 1992 i 1997, publicant la sèrie Cornejo, el teniente de acero (inoxidable). Per a la revista Mister K (2004-2006), que també va dirigir, va crear la sèrie Shok i Spik.

## Llibres publicats

* 1989 Los Especialistas, S.L.: El misterio de las nueve lunas, Ediciones B, Barcelona.
* 1991-2010 Seguridasosiá, 9 volums, Ediciones El Jueves, Barcelona.
* 1994 La mili que te parió, Ediciones Temas de Hoy, Madrid.
* 2017 El Jueves. 40 años, llibre col·lectiu, RBA Libros, Barcelona. ISBN 9788490568521
* 2019 El Jueves. Crónica sentimental de España, llibre col·lectiu, RBA libros, Barcelona. ISBN 9788491871965

## Referències

* ↑ «Maikel, fitxa d'autor». Humoristan. [Consulta: 16 juliol 2020].
* ↑ ALCÁZAR, F. J. (2005). Caso clínico: Revista Mister K, tebeosfera.

## Enllaços externs

* Entrevista a Humoristan Maikel, 40 anys dibuixant humor del bo.
* Maikel Arxivat 2011-10-20 a Wayback Machine. per José A. Serrano per a Guia del Còmic; (castellà)
# Lo Tramado

Lo Tramado és un indret del terme de Sarroca de Bellera, al Pallars Jussà, en el territori de l'antic terme de Benés. Està situat entre la Pica de Cerví, nord, i el Tossal de Sant Pere, a la part nord-oest del terme municipal. És a la dreta del riu de Manyanet, al nord del poble de Manyanet. La part superior, a ponent seu, és la Pala Freda.
# Nectophryne batesii

Nectophryne batesii és una espècie d'amfibi que viu al Camerun, República Centreafricana, República Democràtica del Congo, Gabon i, possiblement també, a Nigèria.
Està amenaçada d'extinció per la pèrdua del seu hàbitat natural.

## Referències

* Amiet, J.-L. & Burger, M. 2004. Nectophryne batesii. Llista Vermella d'Espècies Amenaçades de la UICN 2006. Consulta: 12 d'abril del 2008.
# Sant Crist al cementiri (Portbou)

Sant Crist al cementiri és una construcció religiosa del municipi de Portbou (Alt Empordà) inclosa en l'Inventari del Patrimoni Arquitectònic de Catalunya.

## Descripció

Capella d'una sola nau amb absis poligonal, situada la cementiri del poble. La façana és l'element més destacat, amb una porta d'arc apuntat amb arquivolta. Sobre d'aquesta, a banda i banda, dos medallons romboidals amb decoració vegetal amb la inscripció: AÑO 1900. Un rosetó tanca aquesta façana, però a sobre d'aquest encara trobem unes bandes llombardes. Finalment a la testera de l'edifici trobem un campanar de cadireta.

## Història

Capella emplaçada al cementiri catòlic i civil. Aquest, així com la capella, foren construïts l'any 1855 sobre uns terrenys de la companyia ferroviària, prop del mar, sobre la punta del Queixol.

## Referències

* 1 2 «Sant Crist al cementiri». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Barbut carapelat de pinzells

El barbut carapelat de pinzells (Gymnobucco peli) és una espècie d'ocell de la família dels líbids (Lybiidae) que habita els boscos de Sierra Leone, Libèria, Costa d'Ivori, Ghana, Togo, sud de Camerun i cap al sud fins a Gabon, República del Congo i nord-oest de la República Democràtica del Congo.
# La Caixa (Tàrrega)

La Caixa és un edifici de Tàrrega (Urgell) protegit com a bé cultural d'interès local.
Edifici de grans proporcions que s'adapta a l'urbanisme de la Plaça Major i al carrer Agoders. Aquesta gran construcció a més a més ostenta un clar estil neoclàssic remarcable en totes les proporcions de les balconades i finestres de l'edifici, la seva ornamentació a base de frontons i cornises enlairades com pel detall del templet neoclàssic escultòric que corona l'angle superior de l'edifici. En aquesta casa a la part dels baixos s'allotja la sucursal de la Caixa de Pensions, és un edifici de quatre pisos d'alçada, i dividint la planta baixa del primer pis noble hi ha una sobresortida cornisa que fa d'entaulament per les balconades superiors que s'allotgen. Cada balcó intercalat ostenta una coronació superior mitjançant un frontó triangular. El segon pis manté una intercalació d'obertures de finestres i balcons. Finalment l'última planta és més discreta decorativament però també s'intercalen dos balcons i una finestra marcant doncs un ritme que es va repetint en més o menys mesura al llarg de tota la façana de l'edifici.
Superiorment tot l'edifici és rematat per una balconada balustrada que en el seu angle recte cantoner que allotja una estructura arquitectònica també de regust neoclàssic amb forma de templet de planta quadrangular amb els àngels escairats lleugerament i motllurats on a cada lateral s'obra un arc de mig punt sota el qual es troben grans estructures clàssiques d'homes dempeus presidint la Plaça Major.
L'any 1971 la Caixa de Pensions per a la Vellesa i d'Estalvis s'havia establert en aquesta construcció neoclàssica.

## Referències

* 1 2 3 «La Caixa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
# Laguna Beach

* Per a altres significats, vegeu «Laguna Beach (Florida)».
Laguna Beach és una ciutat del Comtat d'Orange (Califòrnia). Segons el cens del 2000 tenia 23.727 habitants.

## Demografia

Segons el cens del 2000, Laguna Beach tenia 23.727 habitants, 11.511 habitatges, i 5.778 famílies. La densitat de població era de 1.035,1 habitants/km².
Dels 11.511 habitatges en un 18,5% hi vivien nens de menys de 18 anys, en un 40,9% hi vivien parelles casades, en un 6,3% dones solteres, i en un 49,8% no eren unitats familiars. En el 36,7% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,69.
Per edats la població es repartia de la següent manera: un 15,8% tenia menys de 18 anys, un 4,2% entre 18 i 24, un 32,9% entre 25 i 44, un 33,9% de 45 a 60 i un 13,3% 65 anys o més.
L'edat mediana era de 43 anys. Per cada 100 dones de 18 o més anys hi havia 104 homes.
La renda mediana per habitatge era de 75.808 $ i la renda mediana per família de 100.778 $. Els homes tenien una renda mediana de 66.221 $ mentre que les dones 46.138 $. La renda per capita de la població era de 58.732 $. Entorn del 2,8% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laguna Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Laguna Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Artigas (Arieja)

Artigas (francès Artigues) és un municipi francès del departament de l'Arieja i la regió d'Occitània.

## Referències

* ↑ Toponímia occitana
# Malkara loricata

Malkara loricata és una espècie d'aranyes araneomorfes de la família dels malkàrids (Malkaridae). Fou descrita per primera vegada l'any 1980 per Davies.
Segons el World Spider Catalog amb data de desembre de 2018 és l'única espècie del gènere Malkara. Viu a Queensland (Austràlia).

## Referències

* 1 2 Davies, V. T. (1980a). Malkara loricata, a new spider (Araneidae: Malkarinae) from Australia. Proceedings, 8. Internationaler Arachnologen-Kongress Wien 1980: 377-382.
* ↑ (anglès) World Spider Catalog: Malkara loricata Davies, 1980 en la família Malkaridae +base de dades
# Nectophrynoides cryptus

Nectophrynoides cryptus és una espècie d'amfibi que viu a Tanzània.
Està amenaçada d'extinció per la pèrdua del seu hàbitat natural.

## Referències

* Loader, S., Poynton, J.C. &Howell, K. 2004. Nectophrynoides cryptus. Llista Vermella d'Espècies Amenaçades de la UICN 2006. Consulta: 12 d'abril del 2008.
# Sant Crist (desambiguació)

«Sant Crist» té aquests significats:

## Edificis

* Estació de Sant Crist, estació del metro de Barcelona de la línia 1
* Asil del Sant Crist, edifici al Pla de Sant Agustí d'Igualada
* Sant Crist de Castellterçol, capella del cementiri de Castellterçol (Moianès)
* Sant Crist de Can Cabanyes, barri de Badalona (Barcelonès)
* Sant Crist de Sant Agustí, obra renaixentista del mestre italià Jacobo Torni "Il Florentino"
* Sant Crist d'Alcúdia
* El Sant Crist de Montardit de Dalt, capella del cementiri del poble de Montardit de Dalt, en el terme municipal de Sort
* Capella del Sant Crist de Sants, antiga capella al barri de Sants de Barcelona
* Capella del Sant Crist de can Cabanyes, capella de Badalona
* Sant Crist de Canyet església del barri de Canyet de Badalona

## Esdeveniments

* Processó del Sant Crist de la Sang, processó de Palma del Dijous Sant des de principis del segle xv